
PROOEMIUM. 

Supervacaneum  non  plane  milii  videtur,  nonnulla  verba 
lacere  de  fine,  quem  secutus  buncce  libellam  in  lucem 
protulerim.  Imprimis  quidem  Hydrophobiam  thema  dis- 
sertationis elegi,  quum  non  solum  morbus  sit  gravissimus, 
sed  etiam  de  eodem  inter  viros  doctissimos  experientissi- 
mosque  magnum  exstiterit  certamen;  itaque  res  praecipue 
digna  visa  est,  de  qua  conscriberem  dissertationem.  Atta- 
men dixerit  quispiam,  ubi  virorum,  qui  hanc  rem  tracta- 
verint, celebritatem  respexerit  atque  auctoritatem,  temera- 
rie illud  audaciusque  a me  susceptum,  tironisque  opus- 
culum de  tali  gravissimaque  re  superfluum  videri.  Ad 
dissensionem  vero,  quae  fuit  inde  ab  omni  tempore  inter 
tot  tantosque  viros,  ut  Hufeland,  Mederer,  Haase, 
Rust,  Berndt,  dirimendam  minime  vires  meas  satis 
valere  juveniles  equidem  optime  intelligo;  sed  disserta- 
tiuncula  ista  tantummodo  nonnullas  de  morbo  sententias 
curandique  methodos  collegisse  breviterque  adumbrasse 
juvabit.  Ita  igitur  libellum  velim  Lector  benevolus  di- 
judicet, 


HISTORIA. 

♦ - ; 

SJydrophobia  — • ab  vdu)Q  et  yofiog — , hygrophobia,  pbo- 
bodipson,  pheughydron,  quae  nomina  ab  ingenti  aquae 
horrore,  qui  morbo  correptos  perfundit,  originem  ducunt, 
jam  antiquissimis  temporibus  cognita  usque  ad  aetatem 
nostram  accuratissima  diligeutissimaque,  ut  morbum,  quod 
attinet  ad  ejus  naturam,  noscant  et  certe  sanent,  medi- 
corum studia  fefellit.  In  Homeri  Iliade  VIII.  299.  jam 
invenimus  nomen  canis  rabidi.  Hippocrates  narrat  de 
aegrotis,  qui  minimum  strepitum  horrescant  atque  aquam 
timeant,  quos  nominat  phreniticos  parvibibulos. 

Polybius,  qui  aquifugas  morbo  laborantes  appellat, 
citissime  animam  eos  exspirare  commemorat.  Celsus 
autem,  ^tum  Galenus  et  praecipue  Caelius  Aurelia- 
nus morbi  causam  et  naturam  et  varias  sanandi  metho- 
dos latissime  perscripserunt.  Celsus  quidem  de  remed. 
L.  V.  c.  27  et  Cael,  Aurelianus  de  acut.  passion. 

L.  111.  c.  25. 

Excellentissimi  vero  nostrae  aetatis  scriptores  sunt: 
Boerhave,  aphor.  1128—1147. 

Greg.  Ucberlacher,  Dijss.  de  hydrophobia.  In  Stollii 
dissert.  Vol.  II.  p.  282 — 362. 

Le  Roux/  iibcr  die  Wuth,  eiue  Preisschrift.  Aus  dem  Franz. 
Tiibingcn  1795.  S. 

M.  J.  Mederer,  Syntagma  de  rabie  canina.  Frib.  I7S3.  8. 

J.-  EI.  Rougemont,  Abhandlung  v.  der  llundswulh.  Aus 

dem  Franz.  v.  We geler,  Frankf.  1798.  8. 

Voii  der  Bedeulung  und  Heilmethode  der  Wasserscheu , durch 
H.  A.  Goden.  Breslau  1816.  8. 

L.  "SVander  a Griimoald,  Diss.  de  rabie  canina.  Vienn.  1818. 

J.  C.  Ribbe,  Natur-  u.  medizin  Geschichte  der  Hundswuth- 
krankheit  bei  Menscben  u.  Thieren.  Nebst  einer  Vorrede  v. 
J.  E.  Rosenmuller.  Leipz.  1S20.  8. 

D.  A.  F.  C.  v.  Saint-Martin’8  etc.  Monographie  <fer  Hunds- 
wuth.  Gekronte  Preisschrift,  iibers.  v.  D.  Fitzler.  II- 
menau  1824.  8. 

D.  Joh.  Wendt,  Darstell^ing  einer  zweckmassigen  und  durch 
Erfahrung  «rprobten  Methode  zur  Verhiilung  der  AVasser- 
scbeu  nach  dem  Bisse  eines  tollen  Hundes.  Breslau  1824.  8. 

Neue  Erfahrungcn  und  Impfversuche  zur  Aufklarung  derAVulh- 
krankheit,  besonders  iiber  ihre  mogliche  Fortpflanzung  in  der 
zweiten  Generalion.  Von  Prof.  D.  Berndt  zu  Greifswald. 
Im  Journal  der  prakt.  Heilkunde  von  C.  W.  Hufelaud  und 
Osann,  Novemb.  1824.  p.  39 — S8. 

D.  Urban'»  Behandlungsart  der  von  tollen  Hunden  Gebisse- 
nen”  etc.  Ibid.  Jul.  1826.  p.  1 — 38. 

Ueber  die  durch  den  Biss  eines  Hundes  veranlasste  Wasser- 
scheu  etc.  in  Dr.  Joh.  Nep.  Rust’s  Aufs.  u.  Abhandl.  aus 
dem  Gebiete  der  Medizin,  Chirurgie  und  Staatsarzneikunde. 
Vol.  II.  pg.  306-442. 

Lehrbuch  der  Nervenkrankheiten  des  Menschen  von  Dr.  Mo- 
ritz  Heinr.  Ilomberg.  T.  I.  pg.  510—534. 

Symptomatologia  rabiei  animalium. 

Disserainr  solum  de  hydrophobia  idiopathica,  e morsu 
animalis  rabiosi  proficiscente,  quae  ab  illa  hydrophobia 
symptomatica,  quam  raro  cernimus  febres,  inflammationes 
et  chronicos  nervorum  morbos  insequentem,  et  causa  et 
symptomatibus  et  decursu  satis  discrepat. 

Quum  morbus  solum  in  canum  genere  primarius  in- 
veniatur, a quibus  in  alia  animalia  atque  in  homines 
potest  deferri,  diligenter  nobis  studendum  e6Se  arbitror, 
ut  bene  cognoscamus,  quaenam  sint  canis  rabidi  signa 
pathognomonica.  Itaque  liceat  mihi  quaedam  de  morbo, 
quomodo  in  canibus  et  simul,  quomodo  in  aliis  animali- 
bus videatur,  disserere. 

Tria  in  animalibus  rabiei  genera  discerni  possunt: 
rabies  placida,  rabies  cursoria,  (ut  ita  dicam)  et  rabies 
furibunda. 

Quae  sit  causa  morbi  primaria  in  canibus,  utrum 
victus  pravus,  frigoris  atque  aestus  cita  vicissitudo,  morbi, 
qui  antecesserunt,  ut  scabies,  an  impeditae  functiones  se- 
xuales, quae  posterior  causa  maximam  habet  probabilita- 
tem (Wrisberg,  von  dem  Bisse  der  tollen  Hunde.  In 
den  Hannov.  Samnii.  Th.  I.  p.  377.  — Greve,  Erfahr. 
und  Beobachtungen  iiber  die  Kr.  der  Haustbiere  in  Vergi, 
mit  den  Kr.  der  Menscben.  1 T.  Oldenburg  1818.  II.  T. 
1821),  multum  est  disputatum  neque  tamen  dijudicatum. 

Rabies  placida.  Saepe  decem,  viginti,  vel  quin- 
quaginta diebus  post  animal  morsu  affectum  alio  atque 

antea  modo  se  gerere  incipit,  triste  et  iners  ingreditur, 
appetitum  ciborum  amittit,  cupiditas  vero  rerum  talium 
animadvertitur,  quae  non  sunt  nutrimenta,  exempli  gratia 
lignum,  corium,  et  ejusmodi  al.  Simul  pertinax  adest 
alvi  obstructio,  maxilla  inferior  quasi  paralysi  affecta  de- 
pendet, ita  ut  omnia,  quae  animal  devorare  teutat,  simul 
cum  saliva  ex  ore  proruant.  Corpore  valde  macrescente 
animal  semper  fere  in  latibulo  jacet,  nec  dominuih  novit, 

nec  vocatum  audit.  Stimulatum  solum  et  coactum  surgit, 
/ 

caput  et  caudam  demittens.  Propter  magnam  praesertim 
extremitatum  inferiorum  imbecillitatem  in  eundo  titubat 
atque  in  poplites  subsidit.  Quae  extremitatum  imbecillitas 
postremo  in  paralysin  transit  et  post  octo  circiter  aut 
decem  dies  animal  convulsionibus  necatur.  Animal  ple- 
rumque tantum,  si  vexatur  aut  laeditur,  mordendi  cupi- 
ditatem ostendit.  Canis  rabie,  quam  nominavimus  cur- 
soriam, correptus,  saepe,  priusquam  ulla  in  ejus  habitu 
commutatio  visa  est,  repeute  aufugit,  lineam  semper 
rectam  teuens,  capite  et  cauda  depresso,  omnia,  quae  in 
via  occurrunt,  mordet,  donec  subito  corruit  et  convulsio- 
nibus obit.  Oculi,  quod  jam  cernimus  in  rabie  placida, 
magis  sunt  rubefacti,  crines  hirsuti,  lingua  fusca  aut  ni- 
gra saliva  spumosa  obtecta. 

Rabies  furibunda  maxime  insignem  hujus  morbi 
imaginem  praebet.  Saeps  quidem  signa,  ut  magna  in- 
quies eo  imprimis  elucens,  quod  canis  perpetuo  aliud  sibi 
quaerit  latibulum,  et  alia,  quae  supra  diximus,  morbum 
praenuntiant;  saepe  autem  hic  subito  ingreditur. 

Omnia,  quae  in  rabie  cursoria  et  placida  cernuntur, 
symptomata  in  furibunda  ad  gradum  majorem  provehun- 
tur. Oculi  valde  rubefacti  sunt,,  frontis  cutis  in  rugas 

contrahitur,  rnaxima  adest  mordendi  cupiditas,  ut  nec  ani- 
malibus nec  hominibus  nec  ipsi  -domino  suo  animal  par- 
cat. In  rabie  furibunda  praesertim  characteristicus  ille 
sonus  anxius  brevi  ululatu  conjunctus^  auditur.  Eodem 
modo  animal  moritur. 

Observationes  diligentissimae  satis  docuerunt,  hydro- 
phobiam et  caudae  retractionem  sub  corpus,  quod  etiam 
nunc  a multis  affirmatur,  signum  rabiei  constans  et  prin- 
cipale non  esse.  (Hertwig,  Beitrage  zur  nahern  Kennt- 
niss  der  Wuthkr.  und  Tollheit  der  Hunde.  Berlin  1829.) 

In  vulpibus  rabiosis  similia  observantur  sympto 
mata.  Maximam  partem  rabie  placida  laborant;  tum  e 
silvis  in  pagos  et  urbes,  naturalem  ab  hominibus  timorem 
negantes,  quasi  coecae  intrant  et  postremo  extremitatum 
paralysi  et  convulsionibus  occumbunt.  Vulpes  rabie  quo- 
. que  furibunda  correptas  pecorum  greges  aggressas  esse 
ma^numque  detrimentum  morsu  attulisse  narrant.  (Die 
Seucke  unter  den  Fiichsen  und  andern  Raubthieren  iu 
den  Jahren  1823—24  nebst  Bemerkungen  tiber  die  urspr. 
Wuthkr.  der  Thiere.  Frankf.  a.  M.  1S27.) 

In  felibus  morbus  ingentem  provocat  erethisujura. 
Oculis  fulgentibus,  crinibus  hirsutis  et  ore  spumam  per- 
petuo agente,  modo. mirabili  huc  et  illuc  prosiliunt,  summo 
furore  in  omnia  obvia  se  immittunt  et  valde  periculosae 
sunt  ob  magnam  agilitatem,  et  <fuod  vi,  quae  vix  potest 

superari,  inimico  adhaerent. 

Constat,  morsum  lupi  rabidi  hominibus  esse  peri- 
1 eulosissimum,  quare  permulti  opinabantur,  lupi  virus  esse 
intensius  quam  canis;  hoc  vero  in  eo  situm  esse  videtur, 
quod  lupi  morsu  ob  atrocem  animalis  rapiditatem  et  robur 
majus  producitur  vulnus  ct  membrorum  destructio,  virus 

igitur  vehementius  Iatiusque  corpori  inseritur  et  difficilius 
est  deletu.  (Rust’s  Abhandl.  T.  II.  pg.  343.) 

In  pecore  plerumque  rabies  placida,  raro  furibunda 
et  quidem  in  bobus  observata  est.  Post  dies  viginti  us- 
que ad  sexaginla  in  pecore  morso  infectionis  symptomata 
apparent.  Animal  appetitura  ciborum  amittit,  parum  mo- 
vendi cupiditatis  habet  et  nonnunquam  capite  spasmodice 
retrorsum  tracto  mugitum  anxium  edit.  Excretio  alvi  et 
urinae  retardata,  coeundi  cupiditas  interdum  adaucta  est. 
Die  secundo  aut  tertio  animalis  tristitia  accrescit,  nihil 
edit,  gregem  relinquit,  rostro  iterum  atque  iterum  gramen 
perreptat,  regione  lumbali  magis  magisque  collabente. 

Tertio  die  animal  capite  erecto  et  reflexo,  vultu  stu- 
pido atque  auribus  arrectis  procumbit.  Tantum  abest, 
ut  hydrophobia  adsit,  ut  crebro  animal  aquam  bibere  cer- 
namus. Die  nono  aut  duodecimo  paralysis  extremitatum 
inferiorum  accedit,  et  convulsionibus  supervenientibus  ani- 
mal obit. 

In  ovibus  et  suibus  rabies,  cum  iisdem  sympto- 
matibus apparens,  celeriorem  tantum  habet  decursum. 

In  equis  morsu  animalium  rabidorum  infectis  per- 
magna mordendi  cupiditas  et  coeundi  animadvertitur,  si- 
mul priapismus,  seminis  fluxus  involuntarius  aliaque,  quae 
jam  enumeravimus,  signa.  — 

Num  verum  sit  an  falsum,  quod  complures  narrant, 
rabiem  in  avibus  quoque  visam  esse,  non  dijudicaverim, 
quia  accuratiores  observationes  et  comprobationes  non 
suppetunt. 

Symptomatologia  et  decursus  morbi. 

Quum  de  morbo  disseramus,  nostrum  est  consilium 

essentialia  tantum  symptomata  referendi.  Oualuor  omnino 
stadia  distinguenda  videntur,  stadium  prodromorum,  initii, 
vigoris  et  paralyticum. 

Stadium  primum.  Plerumque  morbus  a septimo 
usque  ad  quadragesimum  diem  post  infectionem  invadit, 

t 

quod  quidem  non  constans  et  valde  varium  est,  quum 
permulta  probent  exempla,  non  solum  ante  diem  septi- 
mum, sed,  quod  intelligentiae  nostrae  vim  rationemque 
fugit,  post  menses  complures,  veL aliquot  annis  post  in- 
fectionem elapsis  malum  apparuisse. 

Signa,  quae  morbi  eruptionem  praenuntiant,  admodum 
fallacia  sunt.  Ouum  morbus  terribilis  unicuique  fere  no- 
tus sit,  anxietas  et  horror  morsum  perfundunt,  graviter 
animam  afficiunt,  appetitum  et  somnum  auferunt,  quod 
certe  corpori  quoque  obnoxium  existere  elucet,  ita  ut  me- 
dico experientissimo  difficile  sit  distinctu,  quaenam  sint 
symptomata,  quae  morbo  soli  debeantur. 

Morbi  prodromi  tum  demum  videri  solent,  si  vulneris 
cicatrisatio  Incipit,  vel  jam  perfecta  est.  Vulnus  dolore 
afficitur,  partes  vicinae  rubescunt.  Idem  observamus  in 
cicatrice,  quae  nova  saepe  inflammatione  aggressa  dirimi- 
tur et  in  ulcus  saniosum  fungosuinque  marginibus  intror- 
sum flexis  commutatur.  Dolor  simul  et  intumescentia 
membrorum  affectorum  comparet.  Urban  (I.  c.  pg.  10.) 
affirmat,  se  paulo  ante  morbi  eruptionem  circa  vulnus  aut 
cicatricem  parvulas  vidisse  vesiculas  exortas,  liquorem 
partitu  coeruleum  partirn  subrubicundum  continentes.  Ve- 
siculae Marochettianae,  quae  ab  utraque  frenuli  parte  sub 
lingua  in  hoc  stadio  oriuntur,  bene  considerandae  sunt, 
idque*  co  magis,  quod  majoris  momenti  sunt,  quod  attinet 

ad  hydrophobiae  curam  prophylacticam,  quam  postea  la- 
tius exponemus. 

Aegrotorum  animus  valde  est  immutatus,  moeror, 
sollicitudo,  inquies,  lassitudo  eum  afficiunt;  magna  virium 
prostratio,  agrypnia  et  somnia  admodum  horribilia  anim- 
advertuntur, interdum  vertigo  quoque;  oppressio  in  regi- 
one epigastrica,  vomitus,  oppressio  pectoris,  palpitatio 
cordis.  Facies  est  pallida,  oculi  rigentes  et  splendidi 
lucem  fugiunt,  appetitus  ciborum  deficit,  alvi  pertinax  ob- 
structio adesse  solet.  Pulsus  invenitur  parvus,  frequens, 
interdum  intermittens,  cupiditas  coeundi  adaucta.  Quae 
enarravimus  symptomata,  ad  minorem  vel  majorem  gra- 
dum evecta,  aliquot  diebus  morbo  manifesto  antecedunt. 

Stadium  secundum.  Symptomata  cbaracteristica, 
quae  morbi  initium  indicant,  vehemens  in  faucibus  ardor, 
maxima  sitis,  attamen  ingens  bibendi  fuga  sunt.  Omnis 
liquor  aegroti  fauces  et  laryngem  constringit,  et  quodque 
bibendi  conamen  statim  pectoris  oppressionem  quam  ma- 
ximam et  convulsiones  provocat.  Symptomata  simul,  quae 
antea  enumeravimus,  magis  magisque  accrescunt. 

Stadium  tertium.  Hydrophobia  tantopere  adaucta 
est,  ut  non  solum  bibendi,  aut  salivam  glutiendi  conamen, 
sed  vel  conspectus  aquae  et  rerum  pellucidarum,  strepi- 
tus etiam  corporum  sonantium  ..liquorumque  fluentium, 
ipsum  verbum  aqua  pronuntiatum,  si  audit  aegrotus, 
vebementissimas  convulsiones  efficiant.  Paroxysmi  occur- 
runt, in  quibus  maniacorum  more  aegrotus  se  gerit,  sonos 
edit  feroces  ac  lugubres,  oculos  habet  splendidos  et  dis- 
tortos, membra  vehementissime  jactat,  magna  vexatur 
cupiditate  omnia  destruendi,  et  homines,  qui  ad  eum  ac- 
cedunt, conspuendi  vel  mordendi,  dum  saliva  spumosa 

sine  intermissione  ex  ore  ejus  proruit.  Coeundi  cupiditas 
valde  accrevit,  ita  ut  priapismum,  involuntarias  seminis 
ejaculationes,  satyriasin  et  nymphomaniam  ipsam  in  aegro 
observemus.  Paroxysmo  finito  sui  conscientiam  recu- 
perat, eorum,  quae  fecit,  taedio  afficitur;  fletus  et  tristes 
querelae  moestam  ejus  animi  affectionem  indicant;  preca- 
tur, ne  homines  ad  se  propius  adeant.  Spasmi,  qui  ple- 
' rumque  sunt  tonici  atque  omnes  tetani  varietates  exhibent, 
magna  corporis  et  animi  commotio  aegroti  vires  mox  ex- 
hauriunt* N 

Stadium  quartum.  Paroxysmi  crebrius  ingredien- 
tes  diutius  durant,  vires  celeriter  conficiuntur,  spasmi  to- 
nici in  convulsiones  perpetuas  transeunt,  saeviendi  cona- 
mina excipiuntur  a deliriis  blandis;  pulsus  fit  inaequalis 
atque  intermittens,  et  convulsionibus  vehementissimis  in- 
trantibus, aut  suffocatione  aut  apoplexia  secundo  vel  tertio 
hujus  stadii  die  aegrotus  vita  defungitur. 

•,  « . 

Sectio  hydrophobia  defunctorum. 

Sectiones  saepissime  et  diligentissime  institutae  nil 
certi,  quo  morbi. natura  clarius  eluceat,  nobis  attulerunt. 
Plerumque  fauces,  larynx,  oesophagus,  trachea  et  tunica 

ventriculi  mucosa  rubefacta  inveniuntur.  Cfr.  Bader, 

< • 

Versuch  einer  neuen  Theorie  der  Wasserscheu.  Leipzig 
1792.  pg.  18.  Morgagni,  de  sedibus  et  causis  morb. 
Ep.  VIII.  Art.  25.  Darluc,  sur  la  rage  et  sur  la  ina- 
niero de  la  guerir  ini  Journal  de  Med.  T.  III.  et  IV* 
pg.  182  et  258.  Rust’s  Abhandl.  T.  II.  pg.  325. 

Omnes  corporis  partes,  praesertim  musculos  putre- 
dine citius  corripi  affirmatur.  Sanguis  valde  aquosus  et 
dissolutus  observatus  est,  quare  non  coaguletur  atque  id 

fit  dilucidum,  musculos  et  cor  hydrophobia  defunctorum 
valde  rubefactos,  sicuti  non  solum  telam  cellulosam,  quae 
nervos  circumdet,  sed  etiam  telam  cellulosam  sub  cute 
helvine  esse  tinctam.  (Krukenberg  in  Kust’s  Magazin 
T.  XX.  pg.  164.) 

Rusi  (Abhandl.  T.  II.  p.  326),  Sauvages  atque  alii 
gangraenae  vestigia  in  ventriculo  et  intestinis  invenerunt: 
aliis  neurilema  et  ganglia  nervorum  cervicalium,  nervi 
vagi,  symptomatici  et  phrenici  inflammata  esse  videbantur. 
Lalouette  (Andry’s  'Untersuchungen  uber  die  Wuth 
nach  dem  Bisse  toller  Hunde.  A.  d.  Franz.  Leipz.  1785. 
pg.  380.)  se  cerebrum  condensatum  et  compactum,  fere 
exsiccatum,  alii  contra  (Rossi  in  Rdmer’s  Sammlungen 
medizin.  Abhandl.  1805.  — Fuchs  in  Rust’s  Magazin. 

T.  XXVIII.  pg.  518  et  525)  cerebrum,  medullam  spina- 
lem, et  nervos  molles  et  pulli  similes  se  reperisse  con- 
tendunt. Laennec  (in  Froriep’s  Notizen.  V.  X.  pg.  107.) 
et  Brandreth  (ibid.  pg.  311)  commemorant,  se  vasa  ^ 
membranarum  cerebri  sanguine  dissoluto  valde  opplefa  et 
serum  sub  membranis  reperisse.  In  cicatrice  sugillationes 
et  nervorum  ibi  sitorum  inflammatio  visae  sunt.  (Rusfs 
Abh.  T.  II.  pg.  324.). 

Aetiologia. 

Quamvis  constet,  virus  in  canibus  rabidis  ortum  pro- 
ximam morbi  causam  esse:  tamen  de  eo  qualis  sit  modus 
intoxicationis,  quaenam  veneni  natura,  quid  de  morbi 
ipsius  natura  sit  censendum,  tam  varia  quam  partim  con- 
traria medici  obtinuerunt,  ita  ut  omnino  nil  certi  explora- 
tum habeamus.  Solum  in  canum  genere  morbus  primarius 

invenitur,  a,  quo  in  animalia  alia  atque  homines  viri  in- 
fectione transferri  potest. 

Hocce  virus  autem  non  solum  in  morbo  mauifesto, 
sed  in  primo  etiam  ejus  stadio,  ubi  nulla  adhuc  rabiei 
signa  exstiterint,  efficax  esse  satis  probatum  est.  Immo, 
quum  complures  observarint,  quibus  omnino  confidendum 
est,  dubitari  non  potest,  quin  etiam  morsu  animalium  irri- 
tatorum, imprimis  in  coitu  ipso  impeditorum,  vel  anatum 
et  gallorum  excitatorum,  hominum  quoque  iratorum  ma- 
gnaque  libidine  perturbatorum,  morbus  ille  atrox  provo- 
cari possit,  quamvis  nec  tum  nec  postea  in  illis  ipsis 
ullum  rabiei  aut  hydrophobiae  signum  apparuerit.  (Mar  ti  ui 
Lister,  tractatus  de  quibusdam  morbis  chronicis  etc,. 
Genevae  1096.  pg.  43.  — Reveillon,  Hist.  de  J.  S. 
R.  de  Med.  1783.  pg.  17.  — Weikard,  phil.  Arzt.  4 St. 
pg.  186.  — Gallet,  llist.  de  la  S.  R.  de  M.  1783. 
II  part.  pg.  59.) 

Quibus  partibus  venenum  inhaerescat,  utrum  sali\ae 
soli,  muco  oris,  sanguini  et  glandulis  salivariis,  au  aliis 
quoque  partibus,  de  eo  plurimi  inter  se  dissentiunt.  Sa- 
livam et  mucum  oris  vim  inficiendi  habere  satis  cognitum, 
num  vero  aliis  quoque  partibus  inSit,  incertum  est,  quam- 
vis praesertim  in  vulpibus  rabiem  eo  oriri  obtineatur,  quod 
carnem  pecorum  rabie  defunctorum  comedant.  Morbum 
autem  non  solum  a cane  rabioso,  sed  etiam  ab  animali- 
bus aliis,  quae  canum  morsu  infecta  sint,  iu  homines 
transferri  posse,  ab  hominibus  iterum  in  animalia,  ex  mul- 
tis, quae  fecerunt  Berndt,  Hertvvig  et  Magend.e 
veneno  inoculando  experimentis,  satis  elucet:  unde  simul 
probatum  est,  non  morsum,  ut  hydrophobia  provocetur, 
opus  esse,  sed  id  jam  fieri,  si  modo  locum  epidermide 

carentem  venenum  attingat.  Venenum  esse  fixum,  diu 
vim  inficiendi  retinere,  si  rebus  inhaereat  aeris  tactu  in- 
terclusis, nunc  omnes  fere  consentiunt.  De  dispositione 
parum  tantum  cognitura  habemus:  magnam  eam  non  esse, 
majorem  autem  in  canibus  quam  in  hominibus  veri  est 
simile.  Liceat  nunc  referre,  quid  scriptores  de  ratione, 
qua  venenum  efficax  sit,  quasnam  potissimum  partes  affi- 
ciat, quid  de  morbi  ipsius  natura  iu  lucem  protulerint. 
Jam  Galenus  et  Asclepiades  sententiam  promulga- 
runt, hydrophobiam  esse  inflammationem,  quae  praecipue 
in  oesophago  et  ventriculo  versetur.  Alii  pharyngis,  alii 
pulmonum  inflammationem  veneni  infectione  provocari, 
unde  cetera  morbi  symptomata  proficiscantur,  affirmarunt. 
Mea  se  hydrophobiam  passionem  esse  dynamicam  cum 
asthenia  directa  conjunctam  ait.  Hufeland  (Syst.  d, 
prakt.  Heflkd.  11.  B.  2.  Abthl.)  venenum  imprimis  vim  in 
nervos  exercere,  spasmum  et  stricturam  pharyngis  atque 
oesophagi,  unde  propria  illa  organorum  deglutitionis  sym- 
ptomata oriantur,  producere  arbitratur.  Goeden  (v.  d.  • 
Bedeutung  u.  d.  Ileilmeth.  der  Wasserscheu.  Bresl.  1816.) 
nervos  splanchnicos  et  medullam  spinalem,  Haas  e omne 
systema  nervorum  et  pharyngem  inflammatione  correpta 
morbum  ipsum  efficere  docuerunt. 

Berndt  sententiam  pronuntiavit,  venenum  in  vulne- 
ris substantiam  organicam  et  quidem  localiter  vim  exhi- 
bere, quod  et  ex  morbi  evolutione  et  decursu  et  cura  illa 
prophylactica , quam  experientia  optimam  aptissimamque 
monstravit,  satis  patefiat.  Omnem  vulneris  substantiam 
affici  et  specificam  granulationis  commutationem  produci, 
quo  primum  morbi  semen  ponatur,  quum  demum  vulneris 

cicatrisatione  incipiente  vel  jam  perfecta  morbus  oriatur, 

completa  vero  vulneris  destructione  morbus  etiam  tum 
amoveatur,  quando  secundum  physiologiae  doctrinas  ve- 
neni resorptio  jaradudum  facta  sit  neque  hoc  uiodo  veneni 
exstinctio  exspectari  possit,  oporteat.  Hanc  propriam  in 
vulnere  vitalem  affectionem  localem  manere,  donec  rebus 
externis  incitamentum  in  vulnus  aut  cicatricem  exerceatur, 
quo  tandem  impulsus  in  nervorum  systema  reproductivum 
atque  inde  in  omne  nervorum  systema  oriatur,  ita  ut  sen- 
tentiae possimus  accedere,  pseudoformationem,  quae  in 
saliva  manifesta  fiat,  et  intoxicationem  nervorum  syste- 
matis effici. 

Ouum  omnia,  quae  de  morbi  natura  medici  doctissimi 
tradiderint,  contemplemur,  apparet  quidem,  hydrophobiam 
nervis  praecipue  insidere,  atque  eximia  symptomata  magis 
ex  laesione  nervorum  dynamica  quam  ex  vitio  atque  ano- 
malia vegetativa,  aut  cerebri  aut  organorum  aliorum  pen- 
dere, omnino  tamen  nondum  in  lucem  clariorem  redactura 
esse,  quo  modo  id  fiat,  et  quinam  nervi  potissimum  sint 
affecti. 


Prognosis. 

Quum  multa  medicorum  morbo  medendi  studia  eo- 
rumque  successum  infaustum  respiciamus,  atque  qui  mor- 
bum jam  exortum  se  sanasse  affirmarint,  iis  confidendum 
non  esse  fateri  debeamus:  morbi  manifesti  prognosis  om- 
nino pessima  nominanda  est.  Prophylaxin  autem  certam 
cognovimus,  et  cura  prophylactica  recte  tantum  et  consi- 
deratius instituta,  hydrophobiae  eruptionem  nos  impeditu- 
ros esse  exspectare  possumus. 

Therapia. 

Quotquot  methodi  et  rationes  hujus  morbi  atrocis  sa- 
nandi, atque  arcana,  quae  maximam  partem,  quum  ne 
minimum  quidem  attulerint  auxilium,  vix  patefacta  statim 
jam  neglecta  in  oblivionem  venerunt,  commendata  sunt: 
postremo  tamen  medici  sibi  persuaserunt,  curam  quam 
dicimus  rationalem  eo  minus  esse  instituendam,  quia  ad- 
huc natura  morbi  illustratione  atque  accurata  cognitione 
careat,  et  cura  solum,  quod  experientia  multum  ostenderit, 
prophylactica  recte  in  usum  vocata  morbum  prohiberi 
posse,  morbum  vero  jam  exortum  omnes  sanandi  conatus 
eludere. 

Cura  prophylactica. 

Dividitur  in  externam  sive  topicam  et  internam  sive 
universalem,  quarum  illa  multo  majoris  momenti  est.  Si 
qui  cura  iuterna  sola  se  opem  tulisse  volunt,  certe  in 
dubium  vocandum  est,  num  morsus  ab  animali  vere  ra- 
bioso illatus  sit.  In  omnibus  igitur  casibus,  quibus  non 
satis  iutelligi  potest,  animal  vera  rabie  laborasse,  cura, 
quam  statim  disseremus,  instituenda  est  bene  ratione  ha- 
bita, morsum  certae  morti  objici  cura  topica  neglecta, 
si  animal,  quamvis  certe  cognitum  non  sit,  tamen  rabio- 
sum fuerit.  Prima  indicatio  est,  ut  venenum  in  vulnere 
et  in  ipsa  cicatrice,  si  jarn  perfecta  est,  plane  exstingua- 
mus. Considerata  et  perfecta  vulneratae  partis  excisio, 
quod  multi  e.  g.  Tissot  (1),  Bell  (2),  Dupau(3),  John 


(1)  Anleitung  fur  das  Landvolk  in  Absicht  auf  seiue  Ge- 
sundheit,  aus  dem  Franz.  Augsburg  17G6.  pg.  212. 

Hunter(l)  et  Rust(2)  commendarunt,  optima  huic  indi- 
cationi satisfaciendi  methodus  probata  est  et  applicationi 
ferri  candentis  in  vulnus,  quam  complures,  nostro  aevo 
maxime  Berndt,  laudaverunt,  praeferenda,  quum  sub 
crusta  sicca  ferro  candenti  producta  venenum  aliquot  dies' 
remaneat,  et  priusquam  suppuratione  mox  exorta  ejiciatur, 
timendum  sit,  ne  magna  ejus  pars  a venis  et  vasis  lym- 
phaticis absorbeatur.  (Rust’s  Abhandl.  T.  II.  pg.  340.) 
Si  vulnus  recens  est,  excisio  sola  et  suppuratio  suffi- 
ciunt, quam  per  longum  tempus  idoneis  remediis,  uti 
unguento  Elemi,  digestivo  pulvere  Cantharidum,  Mercurio 
praecipitato  rubro  ejusmodique  aliis,  quae  cuique  casui 
conveniant,  contintiare  debemus.  Sin  vero  vulnus  non 
est  recens,  vel  jam  ad  cicatricem  pervenit,  postquam  ex- 
cisione facta  satis  sanguinis  e vulnere  profusum  est,  Kali 
causticum  (gr.  30  c.  libr.  I aq.  commun.)  in  vulnus  ap- 
plicari oportet,  et  tertio  vel  quarto  insuper  die  Rust 
solutionem  Kali  caustici  valde  concentratam  vel  ipsum 
ferrum  candens  in  vulneris  fundum  adhiberi,  atque  inse- 
quenti  suppurationi  crustae  . dejectionem  permitti  vult. 
Eadem  cura  tum  quoque  instituenda  est,  si  in  aegroto 
initio  neglecto  morbi  prodromi  jam  apparent.  Quum  in- 
terdum ob  laesiones  multas  atque  ingentes,  et  propter 
periculum,  ne  partes  ad  vitam  servandam  necessariae  ex- 
cisione destruantur,  curam,  quam  descripsimus,  in  usum 

(2)  LelirbegrilT  der  Wundarzneikunst..  Aus  dem  Englischen 
Leipzig  1794.  T.  IV.  pg.  1S5. 

*(3)  Journ.  de  Med.  17S9.  T.  LXXX.  pg.  342. 

(1)  Trar.sactions  bf  a Society  of  Med.  and.  chir.  Kno- 
wkdge  1793.  Vol.  I. 

(2)  Abhandl.  etc.  T.  II.  pg.  338. 


vocare  nou  possimus,  Mederer  alteram  edocuit  metho- 
dum, quae  saluberrima  comprobata  est.  Vuluere  dilatato 
et  scarificato  diligenterque  abluto  Kali  causticum,  ut  su- 
pra meminimus,  adbibetur. 

Si  propter  situm  partium  laesarum  aut  magnam  ea- 
rum destructionem,  ita  ut  membra  quaedam  «plane  dila- 
cerata sint,  cura,  quam  Mederer  praescripsit,  institui 
non  potest,  solum  et  ultimum  auxilium  affert  membrorum 
illorum  amputatio. 

Liceat  mihi  nonnullarum  sanandi  methodorum  aliarum, 

quae  partim  veneni  ablutionem,  partim  commutationem  et 
destructionem  respiciunt,  mentionem  facere.  Veteres  et 
cucurbitis  cruentis  et  hirudinibus  multum  sanguinis  e 
vulnere  emiserunt.  Aliis  placuit  vulneris  exustio  pulvere 
pyrio,  aliis  moxae  usus,  alii  suaserunt  vulnus  ope  succi 
gastrici  recentis  purgandum  (Percival),  frictiones  oleo- 
rum et  adipis  in  vulnus  et  partes  vicinas  instituendas  (1). 
Majoris  momenti  et  commendatione  diguiora  sunt  Buty- 
rium  Antimonii,  cujus  applicationem  Le  Roux  (2)  et 
Schallern  (3),  et  acidum  sulphuricum,  cujus  usum 
Z eidi  er  (4)  edocuit. 

(1)  Pouteau  etNugent.  vid.  Diet.  des  scienc.  med. 
T.  XLVII.  pg.  105. 

(2)  Ueber  die  Wuth.  Aus  dem  Franz.  1795.  pg.  133. 

(3)  Anweisung  der  Hundsvvuth  auf  eine  durch  lange  Er- 
fahrung  erprobte  Weise  sicher  vorzubauen  und  sie  zu  heilen. 
Baireuth  1824. 

(4)  Bemerkungen  und  Erfahrungen  uber  die  Anwendung 
der  konzentrirten  Schwefelsiiure  nach  Verwundungeu  durch  den 
Biss  mit  der  Hundswutb  behafteter  Thiere.  Itusts  Magazin, 
Vol.  XXXVIII.  pg.  261.  — 1832. 

Wendt  optimo  successu  se  pulverem  Cantharidum 
in  vulnus  inspersum  adhibuisse  refert.  Methodi,  quas 
Sclineemann  (1)  et  Urban(2)  promulgarunt,  item  sa- 
lubres se  praebuerunt.  Maximi  momenti  est  cura  vesicu- 
larum Marochettianarum , de  quibus  jam  antea  locuti  su- 
mus. Circa  diem  tertium,  quintum,  septimum,  undecimum, 
tredecimum,  vicesimum  primum  atque  etiam  serius  in 
morso  ab  animali  rabioso  sub  lingua  ab  utraque  frenuli 
parte  una  aut  complures  oriuntur  vesiculae,  quae  plerum- 
que magnitudine  lentis,  pellucidae  et  fluctuantes,  interdum 
autem  colore  fusco  et  quasi  nodosae  inveniuntur.  Anxie- 
tas, oppressio  pectoris  aliaeque  valetudinis  perturbationes 
earum  eruptionem  praesagiunt,  qua  facta  omnino  recedunt. 
Post  viginti  quatuor  aut  quadraginta  et  octo  horas  vesi- 
culae evanescunt  aut  pellucidae  commutantur  in  opacas 

\ 

magisque  consistentes. 

Marochetti  contendit,  has  vesiculas  in  omni  ab 
animali  rabioso  morso  apparere  et  venenum  ,efficax  conti- 
nere, quod  brevi  tempore  resorbeatur,  metastases  ad  ce- 
rebrum et  nervos  faciat  atque  hydrophobiam  procreet.  Si 
vero  in  primis  quadraginta  horis  vesiculae  excidantur,  con- 
tentum providenter  abluatur,  et  locus  affectus  ferro  can- 
denti exuratur,  morbum  certe  propulsari  affirmat.  Simul 
decoctum  aut  pulverem  summitatum  geuistae  luteo-tincto- 
riae  adhibendum  praescribit.  Licet  multi  hanc  sententiam 
ut  falsam  rejecerint,  quum  vesiculae  non  semper  cernan- 
tur, responderi  potest,  vesiculas  tum  non  apparere,  quando 


(1)  Ueber  die  Verhtitungs*  u.IIeilkur  der  Hydrophobie  etc. 
Augsburg  1825. 

(2)  Hufeland's  Journ.  1820.  T.  LXIII.  I St  pg.  II. 

aut  vulnus  veneno  non  inficiatur,  aut,  receptivitas  in  morso 
,)0n  adsit,  aut  postremo  apta  cura  locali  venenum  jam 
in  vulnere  exstinguatur.  Observationes  contra  plurimae 
sententiam  illam  veram  curamque  optimam  probarunt, 
quare  inspectio  regionis  sub  lingua  in  morso  aliquoties 
per  diem,  et  vesiculis  animadversis  cura  illa  in  usum  vo- 
canda est,  tum  quoque,  si  vesiculae  jam  opacae  repenan- 
tur,  et  conjecturam  permittant,  veneni  partem  aliquam  jam 
resorptam  esse,  quum  boc  ipso  casu  illa  cura  auxilium 
latum  esse  experientia  evincat. 

Multa  medicamina  interna,  quae  quisque  partim  expe- 
rientia edoctus  saluberrima,  partim  secundum  morbi  natu- 
ram efficacissima  opinabatur,  medici  commendarunt.  Prae 
ceteris  Hydrargyrum  et  inunctionibus  et  interne  adhibitum 
summopere  laudatur,  quum  praesertim  salivationis  organa, 
quae  in  hydrophobia  quoque  commutata  videamus  afficiat. 
Jam  saeculo  septimodecimo  (Histoire  de  lAcademie  des 
Sciences,  Ann.  1699.  Nro.  57)  Hydrargyrum  in  hydropho- 
bia administrabatur.  Aegroto  quavis  quarta  hora  gr.  di- 
mid.  ad  unum  Calomel.  porrigitur  simulque  Ungt.  Hydrarg. 
ciner.  scrup.  unus  aut  Dr.  dimid.  vicissim  in  extremitates, 
primum  in  partes  laesas  infricatur,  donec  iude  proficisca- 
tur salivatio,  quae  aliquod  tempus  accommodatis  Calomel. 
dosibus  continuanda  est. 

Belladonna  eximium  medicamen  a Miinchio  (1)  pro- 
nuntiatum est,  quam  Hufeland  multique  alii  postea 


(1)  J.  H.  Miinch,  Anwendung  der  Belladonna  hei  den 
Menschen.  Stendal  1789 — 1795.  — 

B.  F.  Miinch,  pralrt.  Abhandl.  von  der  Belladonna  elc. 
Gott.  1795. 

tentaruut  et  valde  efficacem  cognoverunt.  Secuudum 
Miinchii  praecepta  optime  adhibetur. 

Cantharides  jam  priscis  temporibus  commendatae, 
nostro  aevo  potissimum  a Rustio  et  Werholffio  lau- 
datae sunt,  qui  maximo  iis  successu  utebantur,  non  solum 
ad  morbum  prohibendum,  sed  etiam  prodromis  morbi  jam 
conspectis.  Cantharides  et  porriguntur  purae  et  cum 
Camphora  et  Ilydrarg.  muriat.  mit.  conjunctae.  Rust 
praescripsit:  r 

Rec.  Pulv.  Caniharid.  gr.  j. 

Lapid.  cancrorum 
Saccb.  alb.  aa  gr.  vj 
M,  f.  pulv.  Dentur  tal.  dos.  Nro  sex 
JS.  Bihorio  pulvis  sumatur. 

Quae  cum  sint  quidem  medicamina  longe  praestan- 
tiora,  aliorum  quoque  nostro  tempore  minus  usitatorum 
mentionem  faciam,  scilicet  Liquoris  Ammonii  caustici, 
Moschi,  Opii,  Asae  foetidae,  Aquae  laurocerasi,  Valeria- 
nae, Meloes  majalis  et  proscarabaei,  Alismatis  Plantaginis 
(radicis),  Decoct.  Herbae  Scntellariae  lateriflorae,  Taxi 
baccatae,  Anagallidis  arvensis,  sanguinis  animalium  re- 
centis, aut  ipsorum,  quae  morsum  attulerunt. 

Diligentissime  quidem  et  satis  mature  adhibita  pro- 
phylactica  cura,  tamen  hydrophobiam  erupisse  et  omne 
medicorum  sanandi  studium  fefellisse  interdum  observatum 
est;  at  plurima  tamen  exempla  probarunt,  cura  illa  recte 
instituta  sperari  posse,  fore  ut  morbus  avertatur,  praecipue 
curam  topicam,  et  quam  primum  possit,  in  usum  vocan- 
dam esse,  quum  ea  maxime  bonus  eventus  nitatur. 

Cura  morbi  manifesti. 

Apertum  quidem  est,  morbum  manifestum  fere  semper 
exitum  lethalem  babere,  neque  ullum  medicamentum,  quot- 
quot etiam  omni  tempore  sint  pronuntiata,  multum  et 
saepe  profuisse.  Eo  magis  haec  remedia  in  usum  vo- 
canda sunt,  quae  saltem  aliquoties  bonum  habuerunt  suc- 
cessum, quamquam  negari  non  potest,  iterum  atque  iterum 
diligentissime  adhibita  nil  adjuvisse.  Quum  nullum  ha- 
beamus medicamen,  quod  praestantissimum  se  praebuerit, 
atque  in  majorem  aegrotum  conservandi  6pem  nos  possit 
inducere,  referemus  solum  de  iis,  quae  efficacia  cognita 
ideoque  nostra  aetate  maxime  usitata  sunt;  quodnam  vero 
casui  cuilibet  respondeat,  cuique  discernendum  permittere 
debemus. 

Fere  omnia,  quae  curae  prophylacticae  internae  attri- 
buimus, medicamenta  hic  quoque  adhibenda  sunt,  et  qui- 
dem dosi  largiore  plerumque  porrigenda.  Complures, 
(Miinch,  Tode)  rati,  quod  e spasmis  et  convulsionibus 
satis  eluceat,  morbum  praesertim  in  systemate  nervorum 
6edem  habere,  Narcotica  et  prae  ceteris  Belladonnam, 
Opium,  Stramonium  valde  laudaverunt,  et  medicaminibus 
illis  quovis  bihorio  gr.  jj — vj  adhibitis  morbum  manife- 
stum nonnumquam  se  depulisse  affirmarunt.  Nec  minus 
Ilydrargyri  usus,  cui  magnam  vim  in  morbo  prohibendo 
inesse  antea  exposuimus,  negligendus  est. 

S aut  er  suadet  gr.  jjj.  pulveris  foliorum  Belladonnae 
aut  Stramoni»  porrigenda,  quum  sudores,  qui  mox  inse- 
quantur, ad  morbum  solvendum  saluberrimi  sint.  Aliis, 
qui  hydrophobiam  praecipue  affectionem  inflammatoriam 
opinabantur,  methodum  antipblogisticam  graviter  et  iuten- 

sive  adhibere  placuit.  Venaesectiones  commendant  mul- 
tas, iterum  atque  iterum  usque  ad  lipotbymiam  instituen- 
das; simul  porrigunt  purgantia,  imprimis  Hydrarg,  muriat. 
mit.,  cataplasmata  frigida  ad  caput  applicant  et  superfu- 
siones frigidas  faciunt.  Quae  methodus  autem  tum  solum 
in  usum  vocanda  nobis  videtur,  ubi  aegrotus  habitum  for- 
tem et  plethoricum  praebet,  ac  magna  vasorum  excitatio 
et  eximia  ad  cerebrum  congestionis  symptomata  cernun- 
tur. Sin  vero  systema  nervorum  praesertim  affectum  est, 
quod  convulsiones  eximiique  dolores  indicant,  Narcotica, 
quae  supra  nominavimus,  praeferenda  putamus.  Nonnulli 
Moschum,  Camphoram  variaque  Ammonii  praeparata  lau- 
dant, imprimis  autem  Cantharides,  quibus  Rust  optimo 
successu  in  omnibus  Hydrophobiae  stadiis  usus  est.  Fa- 
cile est  intellectu,  fore  ut  eandem  ob  causam  ac  Hydrar- 
gyrum  Cantharides  in  Hydrophobia  efficaces  sint,  nos 
sperare  posse,  quum  morbo  symptomata  similia,  scilicet 
priapismum,  satyriasin,  convulsiones,  tetanum  vel  hydro- 
phobicas  ipsas  affectiones  magna  dosi  porrectae  in  sanis 
provocent,  nequaquam  vero  in  hydrophobia  laborantibus; 
atque  experientia  omnino  docuerit,  venenis,  exempli  gratia 
Opio  in  Delirio  trementi,  atque  aliis  medicaminibus  in 
morbis,  quibus  mederi  valeant,  dosi  largiore  adhibitis 
nulla  fere  intoxicationis  signa  apparere,  etiamsi  tauta 
praebeantur  dosi,  quanta  sanum  certe  occidi  oporteat. 

Magendie  (1)  contendit,  se  aqua  tepida  in  hydro- 
phobici  cuiusdam  venam  infusa  -morbi  symptomata  bre\i 
tempore  depulisse,  quod  alii  quoque  observarunt,  si  sau- 


(1)  Rust’s  Magazin.  T.  XVI.  pg.  478  et  Froriep  s 
Notizen  T.  VI.  pg.  345. 

guinis  transfusionem  fecerant.  In  omnibus,  quaecunque 
velis,  medicamentis  internis  adhibendis  cave,  ne  vulnus, 
cui  tum  plerumque  jam  cicatrix  inducta  est,  negligas; 
statim  potius  excisio  completa  et  bac  facta  gravis  ferri 
candentis  applicatio  in  vulneris  fundum  instituenda,  om- 
ninoque  eo  modo,  quem  de  cura  propbylactica  agentes 
disseruimus,  agendum  est.  Hildebrand  (1)  ut  ferrum 
candens  non  solum  in  vulnus  ipsum,  sed  in  alias  quoque 
corporis  partes  applicetur  suadet,  quum  ferro  candenti  in 
regione  parotidis  applicato  eodem  fere  momento  hydro- 
phobiae symptomata  evanuisse  expertus  sit. 

Ouod  jam  in  cura  propbylactica  studere  debemus, 
scilicet  aegrotantis  animo  anxietate  et  tristitia  valde  per- 
turbato tranquillitatem  atque  hilaritatem  reducere,  quum 
ei  persuadeamus,  canem,  qui  morsum  intulerit,  rabiosum 
non  fuisse,  vitae  igitur  periculum  non  adesse,  neque  quid- 
quam posse  inveniri,  quod  animum  in  cogitationibus  tam 
tristibus  quam  falsis  defixum  habeat,  idem  in  morbo  ma- 
nifesto maximi  est  momenti.  Tantum  absit,  ut,  quod  sae- 
pissime fieri  valde  dolendum  est,  aegrotum  ab  omni 
hominum  societate  amoveamus,  atque  in  vinculla  conjectum 
in  cubiculum  carceris  instar  instructum  includamus,  atque/ 
ita  de  salute  sua  jam  desperanti  ultimam  spem  auferamus: 
ut  omni,  quo  possit  fieri,  modo  aegrotum  malum  celemus 
et  sublevemus.  Omnia,  quae  eum  irritant  et  paroxysmos 
illos  atroces  provocant,  e.  gr.  strepitus,  sonus,  res  pellu- 
cidae, atque  ii  quoque  -«homines,  qui  partim  videndi  cupi- 
ditate, partirn  misericordia  ducti  ad  aegrum  accedere 
velint,  animique  perturbationem  et  moerorem  deploratio- 
nibus adaugeant,  removendi  nec  vincula  aliaque  adhibenda 
sunt,  quibus  aegrotis  patefaciamus  periculum  et  detrimen- 

Itua,  quod  aliis  possint  inferre.  Lenitas  atque  humanitas 
multo  majorem  vim  in  aegrotos  exercent,  quam  coercitio- 
nem inhibendi  conatus,  qui  aegrorum  furorem  potius  ex- 
citant quam  sedant.  Nostrum  simul  est,  animum  aequum 
perpetuo  praebere,  aegrotantem  consolari  atque  in  spem 
inducere,  fore  ut,  dummodo  tranquille  et  libenter  omnia, 
quae  sint  necessaria,  patiatur,  bonus  eventus  certo  se- 
quatur. 

Paul.  Lud.  Guilelmus  Mueller,  ecclesiae  catholicae 
addictus,  patre  Guilelmo,  matre  Margaretha  e gente 
Luecke,  quos  Buperstites  pio  gratoque  animo  veneror,  die 
XXVI  mens.  Martii  anni  MDCCCXIX  Monasterii  natus  sum. 
Primis  literarum  elementis  eruditus,  gymnasium,  quod  domi 
Directore  Cei.  Nadermann  florebat,  per  septem  annos  fre- 
quentavi. Examine  pro  maturitate  rite  superato,  autumno  a. 
MDCCCXXXVII  in  civium  Academiae  Monasteriensis  numerum 
a Rectore  Magnifico  111.  Beat.  Schliiter  receptus,  philoso- 
phiae  studiosis  ab  III.  Esser,  philosophorum  t.  t.  Decano, 
adscriptus  sum.  Scholis  interfui  hisce:  111.  Esser  me  do- 
cuit logicen  et  psychologiam;  Beat.  Roling  physicen,  astro- 
gnosiam,  atmosphaerologiam;  Cei.  Becks  zoologiam,  minera- 
logiam,  geognosiam,  bolanicen,  quem  eundem  praeceptorem  in 
excursionibus  botanicis  sectatus  sum;  Cei.  Schmedding 
chemiam. 

Eodem  tempore  etiam  praelectiones,  quae  in  instituto  Reg, 
medico-chirurgico  habebantur,  audivi: 

III.  Tourtual  de  anatomia  generali  ac  speciali,  de  cada- 
verum rite  dissecandorum  arte;  111,  Haindorf  de  physiologia; 
Cei.  Wirthen8ohn  de  pathologia  et  therapia  generali;  Ex[>. 
Bernay  de  diaetetice. 

Tempore  paschali  a.  MDCCCXXXIX  in  almam  Frider. 
Guilelmam  Rhenanam  me  contuli,  quae  tum  Rectore  Magn.  III, 
May  er  florebat.  Praelectionibus  interfui  hisce: 

111.  Mayer  et  Weber  de  physiologia;  III.  Nasse  de 
anthropologia;  111.  Wulzer  de  anatomia  chirurgica;  III,  Nau- 
mann  de  pathologia  ao  therapia  speciali. 

Inde  autumno  a.  XXXIX  h,  s.  universitatem  Fridericam 
Guilelmam  Berolinensem  Rectore  Magnif.  III.  Twesten  adii, 
et  hisce  Viris  Illustrissimis,  Doctissimis  praeceptoribus  per  tres 
annos  et  dimidium  usus  sum: 

111.  Mueller  de  anatomia  universa  et  organorum  sensuum, 
de  anatomia  pathologica,  qui  idem'  in  arte  cadavera  rite  se- 
candi sicuti  111.  Schlemm  dux  mihi  fuit;  III.  Hecker  de 
pathologia  generali,  do  encyclopaedia  medica;  111.  Beat.  Rust 
de  chirurgia  universali  et  speciali;  Cei.  Mitscherlich  de  ma- 
teria medica;  Cei.  Kluge  de  arte  obstetrica  theoretica  et 
practica,  de  fracturis  et  luxationibus;  111.  Wagner  de  medi- 
cina forensi. 

Exercitationibus  clinicis  medicis,  chirurgicis  interfui  Viro- 
rum Illustrissimorum  et  Celeberrimorum  Wolff,  Juengken, 


Ut  rei  publicae  legibus  satisfaciam,  nunc  duce  Cei.  Eck 
per  annum  chirurgi  militaris  munere  fungor. 

Illis  omnibus  praeceptoribus  summe  colendis  ac  plurimum  ' 
de  me  meritis  ea,  qua  par  est  pietate  gratias  quam  maximas 
ago  habeboque  in  perpetuum. 

Jamjam  absolutis  tentaminibus  et  philosophico  et  medico, 
atque  examine  rigoroso  coram  gratioso  medicorum  ordine  su- 
perato,  spero  me,  dissertatione  ac  thesibus  publice  defensis, 
summis  ornatum  iri  medicinae  et  chirurgiae  honoribus* 

1.  Oculus  Semiotices  uberrimus  fons. 

2.  Syncbondrotomia  in  arte  obstetricia  nullo  fundamento  ni- 
titur. 

3.  Principium  in  nervis  agens  a vi  electrica  plane  dilTert. 

4.  In  curandis  virginum  morbis  nuptiae  saepius  praestant  me- 
dicamentis. 

5.  Pus  nonnisi  inflammatione  formatur.  , 

